sagorsarker/bangla-wikipedia huggingface dataset:
কাঞ্চনাবাদ ইউনিয়ন

কাঞ্চনাবাদ বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
কাঞ্চনাবাদ ইউনিয়নের আয়তন ৫,৬৯১ একর (২৩.০৩ বর্গ কিলোমিটার)।
২০১১ সালের আদমশুমারি অনুযায়ী কাঞ্চনাবাদ ইউনিয়নের মোট জনসংখ্যা ২৪,৭০১ জন। এর মধ্যে পুরুষ ১৩,০৬০ জন এবং মহিলা ১১,৬৪১ জন। মোট পরিবার ৪,৫০৫টি।
চন্দনাইশ উপজেলার উত্তরাংশে কাঞ্চনাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে ধোপাছড়ি ইউনিয়ন ও হাশিমপুর ইউনিয়ন; দক্ষিণে হাশিমপুর ইউনিয়ন, জোয়ারা ইউনিয়ন ও চন্দনাইশ পৌরসভা; পশ্চিমে জোয়ারা ইউনিয়ন, পটিয়া উপজেলার শোভনদণ্ডী ইউনিয়ন ও খরনা ইউনিয়ন এবং উত্তরে পটিয়া উপজেলার খরনা ইউনিয়ন ও কচুয়াই ইউনিয়ন অবস্থিত।
কাঞ্চনাবাদ ইউনিয়ন চন্দনাইশ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
পটিয়া উপজেলার ১৭নং খরনা ইউনিয়ন থেকে ১৯৭৩ সালে ভাগ হয়ে ১৭নং (ক) কাঞ্চনাবাদ ইউনিয়ন গঠিত হয়। পরবর্তীতে এ ইউনিয়ন চন্দনাইশ উপজেলায় অন্তর্ভুক্ত হয়ে ১নং কাঞ্চনাবাদ ইউনিয়ন হয়।
কাঞ্চনাবাদ ইউনিয়নে ৫টি গ্রাম রয়েছে। যথাক্রমে: কাঞ্চননগর, মুরাদাবাদ, পূর্ব এলাহাবাদ, পশ্চিম এলাহাবাদ ও ৪১নং লট এলাহাবাদ। কাঞ্চননগর গ্রামের প্রথম অংশ "কাঞ্চন" এবং মুরাদাবাদ, এলাহাবাদ শেষ অংশ "আবাদ" নিয়ে "কাঞ্চনাবাদ" ইউনিয়নের নামকরণ করা হয়।
২০১১ সালের আদমশুমারি অনুযায়ী কাঞ্চনাবাদ ইউনিয়নের সাক্ষরতার হার ৪৮.৭%। এ ইউনিয়ন ১টি বিশ্ববিদ্যালয়, ১টি মেডিকেল কলেজ, ১টি স্কুল এন্ড কলেজ, ২টি মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
কাঞ্চনাবাদ ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
এছাড়া রেলপথেও এ ইউনিয়নে যোগাযোগ করা যায়। চট্টগ্রাম-দোহাজারী রেলপথ (কাঞ্চননগর স্টেশন)।
কাঞ্চনাবাদ ইউনিয়নে ৪৮টি মসজিদ, ৫টি ঈদগাহ, ৪টি মন্দির ও ১টি প্যাগোডা রয়েছে।
কাঞ্চনাবাদ ইউনিয়নের উপর দিয়ে প্রবাহিত হচ্ছে সোনাই ছড়ি খাল এবং গুইল্লা ছড়ি খাল।
কাঞ্চনাবাদ ইউনিয়নের প্রধান হাট/বাজার হল রওশনহাট।
কাঞ্চনাবাদ ইউনিয়নের দর্শনীয় স্থানগুলোর মধ্যে রয়েছে:
কাঞ্চনাবাদ ইউনিয়নের উল্লেখযোগ্য ব্যক্তিগণের মধ্যে রয়েছেন:
সাতবাড়িয়া ইউনিয়ন, চন্দনাইশ

সাতবাড়িয়া বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
সাতবাড়িয়া ইউনিয়নের আয়তন ২,৮৭৯ একর (১১.৬৫ বর্গ কিলোমিটার)।
২০১১ সালের আদমশুমারি অনুযায়ী সাতবাড়িয়া ইউনিয়নের মোট জনসংখ্যা ২৪,৩২৭ জন। এর মধ্যে পুরুষ ১১,৭৮৬ জন এবং মহিলা ১২,৫৪১ জন। মোট পরিবার ৪,৬৫২টি।
চন্দনাইশ উপজেলার দক্ষিণাংশে সাতবাড়িয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে দোহাজারী পৌরসভা ও হাশিমপুর ইউনিয়ন; উত্তরে হাশিমপুর ইউনিয়ন ও চন্দনাইশ পৌরসভা; পশ্চিমে চন্দনাইশ পৌরসভা ও বরমা ইউনিয়ন এবং দক্ষিণে বৈলতলী ইউনিয়ন, সাতকানিয়া উপজেলার খাগরিয়া ইউনিয়ন ও চন্দনাইশ উপজেলাধীন দোহাজারী পৌরসভা অবস্থিত।
সাতবাড়িয়া ইউনিয়ন চন্দনাইশ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
সাতবাড়িয়া ইউনিয়নের অন্তর্গত "হাছনদণ্ডী" মৌজাকে বর্তমানে দোহাজারী পৌরসভার অন্তর্ভুক্ত করা হয়েছে।
সাতবাড়িয়া ইউনিয়ন পূর্বে পটিয়া উপজেলাধীন ২২নং সাতবাড়িয়া ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৭নং সাতবাড়িয়া ইউনিয়ন পরিষদ নামে প্রতিষ্ঠিত।
 ইতিহাস থেকে জানা যায়,দেওয়ানজী বাড়ী, শ্রী বেপারীর বাড়ী, শাহ মহম্মদের বাড়ী, কান্ত বহরমের বাড়ী,আরিফ সাহেবের বাড়ী,গুয়া বাড়ী ও গোলা বাড়ী থেকে পরবর্তীতে বাড়ী শব্দ পরিবর্তন করে পাড়া শব্দ সংযোজন করে জিয়চ দেওয়ানজীর সময়কালে "মরদাবাদ" গ্রামের নাম পরিবর্তন করে সাতবাড়ীয়া গ্রামের নাম করন করা হয়। সাতবাড়িয়া গ্রামের নামানুসারে ইউনিয়নের নামকরণ করা হয়। 
২০১১ সালের আদমশুমারি অনুযায়ী সাতবাড়িয়া ইউনিয়নের সাক্ষরতার হার ৪৯.৮%। এ ইউনিয়নে ১টি কলেজ, ২টি মাদ্রাসা, ৩টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
সাতবাড়িয়া ইউনিয়নে যোগাযোগের প্রধান সড়ক হাশিমপুর-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।
সাতবাড়িয়া ইউনিয়নে ৩৬টি মসজিদ, ২টি ঈদগাহ, ৩টি হিন্দু মন্দির ও ৩টি বৌদ্ধ বিহার ( সাতবাড়ীয়া শান্তি বিহার, পূর্ব সাতবাড়ীয়া বেপারী পাড়া রত্নাকুর বিহার, ধুমার পাড়া সংঘরত্ন বৌদ্ধ বিহার)রয়েছে।
আরিফ শাহ পাড়া শাহী জামে মসজিদ, বহরমপাড়া (গাইবী আযান) জামে মসজিদ অন্যতম।
নগর পাড়ায় ২টি দায়রা ঘর।
সাতবাড়িয়া ইউনিয়নের উপর দিয়ে প্রবাহিত হচ্ছে যতরকুল খাল এবং নাশিরকুল খাল।
সাতবাড়িয়া ইউনিয়নের প্রধান প্রধান হাট বাজার হল নাজির হাট আরও আছে জামতল বাজার এবং সাতবাড়িয়া আশরাফ মুহুরী হাট। 
সাতাড়ীয়া হাফেজ নগর দরবারে বছরে ১০-১২ টি মেলা বসে তার মধ্যে অন্যতম ১লা ফেব্রুয়ারি (১৮ই মাঘ) হাফেজ নগর দরবারে প্রতিষ্ঠা হাফেজ কারী শাহ্ সুফি সৈয়দ ফজলুর রহমান এর ওরষ।
সাতবাড়িয়া ইউনিয়নের দর্শনীয় স্থানগুলোর মধ্যে রয়েছে:
ইসলামিক সেন্টার অভ আমেরিকা

ইসলামিক সেন্টার অভ আমেরিকা () মার্কিন যুক্তরাষ্ট্রের মিশিগান (Michigan) অঙ্গরাজ্যের ডিয়ারবর্ন (Dearborn) শহরে অবস্থিত একটি মসজিদ। মসজিদটি ২০০৫ সালে প্রতিষ্ঠিত হয় এবং প্রতিষ্ঠাতারা এটিকে উত্তর আমেরিকার বৃহত্তম মসজিদ হিসেবে দাবী করেন। মসজিদটি মূলত শিয়া মুসলমানদের জন্য তৈরি করা হলেও সকল মুসলিম এখানে প্রার্থনা করতে পারে।
১৯৬৩ সালে মুহাম্মদ জাওয়াদ চিরি ইসলামী কেন্দ্র সংস্থাটি প্রতিষ্ঠা করেন। সাইয়েদ হাসান আল-কাজউইনি বর্তমান ইমাম।
হলদিয়া ইউনিয়ন, রাউজান

হলদিয়া বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
হলদিয়া প্রাচীন মুসলিম বিজয় গাথাঁর একটি উল্লেখ যোগ্য ইতিহাস। কালের গর্ভে হারিয়ে যাওয়া হাজারো স্মৃতি ও কীর্তির মধ্য অতীতের গৌরভ গাতার স্মারক হয়ে যে কটি প্রাচীন ইতিহাসের অংশ উজ্জল স্বাক্ষী হয়ে রয়েছে রাউজান থানার - হলদিয়া " তেমনি একটি নাম। মুসলমানদের চট্রগ্রাম বিজয়ী ইতিহাসের এক গুরুত্বপুর্ণ ও অনন্যা স্মূতি বহনকারী নাম - হলদিয়া।
হলদিয়া ইউনিয়নের আয়তন ১১,৬৪৮ একর (৪৭.১৪ বর্গ কিলোমিটার)। এটি রাউজান উপজেলার সবচেয়ে বড় ইউনিয়ন।
২০০১ সালের পরিসংখ্যান অনুযায়ী হলদিয়া ইউনিয়নের জনসংখ্যা ২০,৪৬৭ জন। এর মধ্যে পুরুষ ১০,০২৪ জন এবং মহিলা ১০,৪৪৩ জন।
চট্টগ্রামের আঞ্চলিক ভাষাই হলদিয়া ইউনিয়নের সাধারণ মানুষের মুখের ভাষা। তবে অঞ্চল ও ধর্মভেদে চট্টগ্রামের অন্যান্য অঞ্চলের মানুষের ভাষার সাথে কিছুটা পার্থক্য পরিলক্ষিত হয়। হলদিয়া ইউনিয়নে সমৃদ্ধ সাংস্কৃতিক ঐতিহ্য রয়েছে। এছাড়া চট্টগ্রামের আঞ্চলিক গান, কবিগান, ভান্ডারী গান, মারফতী, পালা, কীর্তন, যাত্রা, নাটক, নৃত্যসহ সংস্কৃতির সকল শাখার উর্বর ক্ষেত্র হলদিয়া ইউনিয়ন।বিভিন্ন ধর্মীয় আচার অনুষ্ঠান, সামাজিক উৎসব, ঈদ-পূজা-পার্বণ-মেলা বর্ণাঢ্যভাবে পালিত হয়।
রাউজান উপজেলার সর্ব-উত্তরে হলদিয়া ইউনিয়নের অবস্থান। উপজেলা সদর থেকে এ ইউনিযনের দূরত্ব প্রায় সাড়ে ৫ কিলোমিটার। এ ইউনিয়নের দক্ষিণে ডাবুয়া ইউনিয়ন; পশ্চিমে নওয়াজিশপুর ইউনিয়ন ও ফটিকছড়ি উপজেলার আব্দুল্লাহপুর ইউনিয়ন, ধর্মপুর ইউনিয়ন ও খিরাম ইউনিয়ন; উত্তরে ফটিকছড়ি উপজেলার খিরাম ইউনিয়ন এবং পূর্বে রাঙ্গামাটি জেলার কাউখালী উপজেলার ফটিকছড়ি ইউনিয়ন অবস্থিত।
হলদিয়া ইউনিয়ন রাউজান উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৩টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল:
হলদিয়া ইউনিয়নের সাক্ষরতার হার ৫২.০৬%। এ ইউনিয়নে ১টি ফাজিল মাদ্রাসা, ১টি উচ্চ মাধ্যমিক কলেজ, ১টি আলিম মাদ্রাসা, ৪টি মাধ্যমিক বিদ্যালয়, ৩টি দাখিল মাদ্রাসা, ১১টি প্রাথমিক বিদ্যালয় ও ৪টি কিন্ডারগার্টেন রয়েছে।
হলদিয়া ইউনিয়নে যোগাযোগের প্রধান সড়ক রাউজান-ফটিকছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
হলদিয়া ইউনিয়নের মধ্য দিয়ে প্রবাহিত খাল/ছড়াগুলো হল ভোমর ঢালা ছড়া, নারকেল্লা ছড়া, ফটিকছড়ি খাল, খরনাথ ছড়া এবং করইল্যা ছড়া।
হলদিয়া ইউনিয়নের প্রধান ৫টি হাট/বাজার হল দরগাহ বাজার, বৈজ্জাহাট, আমিরহাট, ফকিরটিলা বাজার এবং জানিপাথর বাজার।
পাহাড়তলী ইউনিয়ন

পাহাড়তলী বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
পাহাড়তলী ইউনিয়নের আয়তন ৩৮১৫ একর (১৫.৪৪ বর্গ কিলোমিটার)।
২০০১ সালের পরিসংখ্যান অনুযায়ী পাহাড়তলী ইউনিয়নের জনসংখ্যা ২২,৩৪৩ জন। এর মধ্যে পুরুষ ১২,০৪০ জন এবং মহিলা ১০,৩০৩ জন।
রাউজান উপজেলার দক্ষিণাংশে পাহাড়তলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে কদলপুর ইউনিয়ন, পশ্চিমে বাগোয়ান ইউনিয়ন ও পূর্ব গুজরা ইউনিয়ন, দক্ষিণে বাগোয়ান ইউনিয়ন ও রাঙ্গুনিয়া উপজেলার বেতাগী ইউনিয়ন এবং পূর্বে রাঙ্গুনিয়া উপজেলার পোমরা ইউনিয়ন অবস্থিত।
পাহাড়তলী ইউনিয়ন রাউজান উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৪টি মৌজায় বিভক্ত:
পাহাড়তলী ইউনিয়নের সাক্ষরতার হার ৬৯.৯২%। চট্টগ্রাম প্রকৌশল ও প্রযুক্তি বিশ্ববিদ্যালয় ছাড়াও এ ইউনিয়নে ১টি ডিগ্রী কলেজ, ২টি স্কুল এন্ড কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
পাহাড়তলী ইউনিয়নে যোগাযোগের প্রধান সড়ক চট্টগ্রাম–কাপ্তাই মহাসড়ক। এছাড়াও রয়েছে উত্তর ও দক্ষিণ রাউজানের সংযোগ সড়ক হাফেজ বজলুর রহমান সড়ক। এছাড়াও অনেক আভ্যন্তরীণ সড়ক রয়েছে যেগুলো দিয়ে ইউনিয়নের বিভিন্ন অঞ্চলে যোগাযোগ করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়াও কাপ্তাই সড়কে সব ধরনের যানবাহন চলাচল করে।
পাহাড়তলী ইউনিয়নে ১টি ইউনিয়ন স্বাস্থ্য কমপ্লেক্স ও ৩টি কমিউনিটি ক্লিনিক রয়েছে।
পাহাড়তলী ইউনিয়নে ১টি তাপ বিদ্যুৎ কেন্দ্র রয়েছে; এটি রাউজান বিদ্যুৎ কেন্দ্র নামে পরিচিত।
পাহাড়তলী ইউনিয়নের মধ্য দিয়ে বয়ে চলেছে দেওয়ানপুর জাইল্যা খালী খাল, খৈয়াখালী খাল, ঊনসত্তর পাড়া রক্তখালী খাল এবং শেখপাড়া ছড়া।
পাহাড়তলী ইউনিয়নের প্রধান ২টি হাট হল গৌরি শংকর হাট এবং পাহাড়তলী বাজার।
চট্টগ্রাম শহর হতে কাপ্তাই সড়কে বাস যোগে রাউজান পাহাড়তলী চৌমুহনী নেমে টেক্সি অথবা রিক্সা যোগে দক্ষিণে মহামুনি বৌদ্ধ বিহারে যাওয়া যায়।
মহামুনি বৌদ্ধ বিহার
পাহাড়তলী মহানন্দ সংঘরাজ বিহার
পাহাড়তলী যোগেন্দ্ররাম বিহার
পাহাড়তলী মৈত্রী বিহার
পাহাড়তলী অরণ্য ভাবনা কেন্দ্রে
পাহাড়তলী ধূতাঙ্গ কুঠির
খৈয়াখালী রত্নাংকুর বৌদ্ধ বিহার
খৈয়াখালী ধম্মাবিজয়ারাম বিহার
আলাকা ধম্মা বৌদ্ধ বিহার
কাপুচিনো

কাপুচিনো বা কাপ্পুচ্চিনো () কফির তৈরি এক ধরনের পানীয় যা এসপ্রেসো, গরম দুধ এবং ফুটন্ত দুধের ফেনা দিয়ে তৈরি করা হয়। কাফে লাতে বা দুধ-কফির থেকে কাপুচিনোতে ফুটন্ত বা ঘন দুধের পরিমাণ অনেক কম থাকে। কাপুচিনো কফি সাধারণত চিনামাটির কাপে পরিবেশন করা হয়। কাপুচিনোর উপরের দুধ-ফেনা অন্তরক হিসেবে কাজ করে এবং কফি বেশি সময় ধরে গরম রাখে।
"কাপ্পুচ্চিনো" শব্দটি ইতালীয় ভাষা থেকে এসেছে, যার অর্থ "ছোট ঢাকনি"। ইতালির "কাপ্পুচ্চো" নামের একদল পাদ্রি সর্বদা মাথায় সাদা রঙের ঢাকনি বা হুড পড়তেন। এই সাদৃশ্য থেকেই "কাপ্পুচ্চিনো" কফির নাম এসেছে।
কাপুচিনো তৈরিকারী এসপ্রেসো কফি মেশিনও ইতালিতেই প্রথম উদ্ভাবিত হয়। ইতালি থেকে দ্বিতীয় বিশ্বযুদ্ধের পরে এটি পশ্চিমা বিশ্বের সর্বত্র ধীরে ধীরে ছড়িয়ে পড়ে। ১৯৯০-এর দশকের দিকে উত্তর আমেরিকাতে বিভিন্ন ব্র্যান্ডের কফির দোকানের প্রসার ঘটলে সেখানে কাপুচিনোর প্রচলন বেড়ে যায়।
পালনি

পালানি (তামিলে பழனி) হল একটি শহর যা তামিল নাদুর দক্ষীণ ভারতীয় দিন্দিগুল জেলায় অবস্থিত। তামিল ভাষায় ‘পালানি’ উচ্চারণ করার সময় একটি বিশেষ ‘L’ ব্যবহার করা হয়। এটি দিন্দিগুল শহর থেকে ৬০ কিমি দূরে অবস্থিত। এটি একটি খুবই পরিচিত তীর্থযাত্রার স্থান যেখানে প্রতি বছর প্রায় ৭০ লাখ নিয়গী পালানি মুরুগার মন্দির দর্শন করে এবং মুরুগা দেবতার পূজা করে। এই মন্দির তামিল নাদুর যেকোন স্থান থেকে বেশি সংখ্যক লোক আকৃষ্ট করে।
তামিলের প্রাচীন লেখায় পালানির উল্লেখ রয়েছে। এক স্থানীয় সংস্কারে উল্লেখ রয়েছে যে এক বায়উন নামক উপজাতীয় সর্দার বনে এক ময়ূরের দেখা পায় যা ঠান্ডায় কাপতে থাকে এবং তাকে বাচানোর জন্য নিজের পড়নের বস্ত্র খুলে সেই ময়ূরের গায় দিয়ে দেয়। যদিও এই লোককাহিনীতে সত্যতার খোঁজ পাওয়া যায় না, এটি যে বিষয় তুলে ধরে তা হল - যে সে কালে এ স্থানটিতে এতই সংখ্যক লোক বাস করতো যে তাদের এক উপজাতীয় সর্দারও ছিল। ময়ূরেরো সংখ্যা বৃহৎ ছিল। ময়ূরদের সেকালের মানুষ অত্যন্ত স্রদ্ধা করতো এবং প্রাণিগুলোকে দেবতা শুব্রহ্মান্যানের সংবর্ধনা দিত। আর জানা যায় যে প্রাচীন পালানিরা প্রচন্ড ঠান্ডার কারণে মোটা বস্ত্র ব্যবহার করতো।
১৮ম শতাদ্বী
২০০১ সালের ভারতীও আদমশুমারি অনুযায়ী, পালানির জনসংখ্যা হল ৬৭,১৭৫, যার মাঝে ৫১% পুরুষ এবং ৪৯% স্ত্রী। পালানির গড়ে শিক্ষার হাড় হল ৭৫% যা হল জাতীয় শিক্ষার হার থেকে অধীক। পুরুষদের শিক্ষার হাড় হল ৮১% এবং মহিলাদের হল ৬৯%। পালানিতে প্রায় ১০% জনসংখ্যার বয়স ৬ বছরের নিচে। উল্লেখযোগ্য উৎসবের মধ্যে রয়েছে “থাইপুসাম” এবং পাঙ্গুনি “উত্থিরাম”। সেথুরামান হল পালানির প্রথম স্বায়ত্তশাসক।
পালানির বৃহৎ অংশই হল পান্দারাম এবং পিল্লি গোত্তের। তাছাড়া অসংখ্যক নায়াকাররাও (নাইদু) রয়েছে।
পালানিতে তামিল ভাষা এবং মাদুরাই ভাষার মিশ্রণে তৈরি ভাষা বেশির ভাগ মানুষ ব্যবহার করে।
জোসেফ গ্রিনবার্গ

জোসেফ হ্যারল্ড গ্রিনবার্গ () (২৮শে মে, ১৯১৫ - ৭ই মে, ২০০১) একজন প্রভাবশালী ও বিতর্কিত মার্কিন ভাষাবিজ্ঞানী ও আফ্রিকান নৃতত্ত্ববিদ। তিনি ভাষাবৈজ্ঞানিক শ্রেণীকরণবিদ্যার উপর কাজের জন্য স্মরণীয় হয়ে আছেন। 
গ্রিনবার্গ নিউ ইয়র্ক শহরের ব্রুকলিনে জন্মগ্রহণ করেন। তিনি বহুদিন যাবৎ স্ট্যানফোর্ড বিশ্ববিদ্যালয়ে অধ্যাপনা করেছিলেন।
জন ম্যাডেন (পরিচালক)

জন ফিলিপ ম্যাডেন (ইংরেজি ভাষায়: John Philip Madden) (জন্ম: ৮ই এপ্রিল, ১৯৪৯) ইংরেজ চলচ্চিত্র, টেলিভিশন, মঞ্চ এবং বেতার পরিচালক। ব্রিটিশ স্বাধীন চলচ্চিত্রের মাধ্যমে কর্মজীবন শুরু করেছিলেন। স্নাতক ডিগ্রি লাভ করেন সিডনি সাসেক্সের ইউনিভার্সিটি অফ কেমব্রিজ থেকে, ১৯৭০ সালে। তার পড়াশোনার বিষয় ছিল ইংরেজি সাহিত্য। স্নাতক হওয়ার পরপরই শার্লক হোম্‌স এবং "ইনস্পেক্টর মোর্স" সিরিয়ালগুলোর কয়েকটি পর্বের মাধ্যমে টেলিভিশনে কাজ করা শুরু করেন। এ পর্যন্ত তার সবচেয়ে বড় অর্জন শেক্সপিয়ার ইন লাভ সিনেমা পরিচালনা করা। ১৯৯৯ সালের অস্কার উৎসবে এই সিনেমা সেরা চলচ্চিত্র হিসেবে একাডেমি পুরস্কার অর্জন করে।
এইচআর ৮৭৯৯

এইচআর ৮৭৯৯ (ইংরেজি ভাষায়: HR 8799) সূর্য থেকে ১২৯ আলোকবর্ষ দূরে অবস্থিত একটি গামা ডোরাডাস বিষম তারা। এর অবস্থান পক্ষীরাজ মণ্ডলে। উজ্জ্বল তারা তালিকা-তে অনুসৃত নিয়ম অনুযায়ীই তারাটির এমন নাম রাখা হয়েছে। ২০০৮ সালের নভেম্বরে "Herzberg Institute of Astrophysics" এর "Christian Marois" এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত তিনটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে। এই তিন গ্রহের সর্ববহিঃস্থটি সৌরজগৎের কাইপার বেষ্টনীর মতই একটি ধূলিময় বেষ্টনীর ভেতরের প্রান্ত ঘেষে আবর্তিত হচ্ছে। সৌরজগৎ থেকে ৩০০ আলোকবর্ষের কম দূরত্বের মধ্যে কোন তারার চারপাশে এতো উজ্জ্বল বেষ্টনী পাওয়া যায়নি। ধারণা করা হচ্ছে, এর ভেতরের দিকে পার্থিব গ্রহের জগৎ থাকবে।
মৎসমুখ

মৎসমুখ (ইংরেজি ভাষায়: Fomalhaut; আরবি ভাষায়: فم الحوت) দক্ষিণ মীন মণ্ডলের সবচেয়ে বড় তারা। এটি পৃথিবীর আকাশে দৃশ্যমান সবচেয়ে উজ্জ্বল তারাগুলোর একটি। এর আন্তর্জাতিকভাবে গৃহীত নাম হচ্ছে "ফোমালহট" বা "ফোমালট"। কিন্তু ইংরেজি নামটি প্রকৃতপক্ষে আরবি فم الحوت থেকে এসেছে। আরবিতে এই শব্দের অর্থ "তিমির মুখ"। এই আরবি নাম থেকেই ভারতবর্ষে মৎসমুখ নাম চয়ন করা হয়েছে। এটা এ-ধরনের প্রধান ধারার তারা। পৃথিবী থেকে এর দূরত্ব ২৫ আলোকবর্ষ বা ৭.৭ পারসেক।
২০০০ সালের মার্চ মাস পর্যন্ত মৎসমুখ ও নদীমুখ ছিল খ-গোলকে অবস্থিত এমন দুটি প্রধম মানের তারা যারা গোলকের অন্য যেকোন প্রথম মানের তারা থেকে সর্বাধিক দূরত্বে অবস্থান করে। কিন্তু পরবর্তীকালে অবস্থার পরিবর্তন হয়েছে। পর্যবেক্ষণের মাধ্যশে জানা গেছে বর্তমানে খ-গোলকের সবচেয়ে বিচ্ছিন্ন প্রথম মানের তারা হচ্ছে জ্যেষ্ঠা যা বৃশ্চিক রাশিতে অবস্থিত।
২০০৮ সালের নভেম্বরে "Herzberg Institute of Astrophysics" এর "Christian Marois" এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত একটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে।
সুলতানপুর ইউনিয়ন, রাউজান

সুলতানপুর বাংলাদেশের চট্টগ্রাম জেলার অন্তর্গত রাউজান উপজেলার একটি সাবেক ইউনিয়ন।
সুলতানপুর ইউনিয়নের আয়তন ছিল ২,৮০৪ একর (১১.৩৫ বর্গ কিলোমিটার)।
সুলতানপুর ইউনিয়ন ছিল রাউজান উপজেলার আওতাধীন ৫নং ইউনিয়ন পরিষদ। তবে রাউজান পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
· সুলতানপুর দরবার শরীফ
কোদালা ইউনিয়ন

কোদালা বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
কোদালা ইউনিয়নের আয়তন ৮৬১৬ একর (৩৪.৮৭ বর্গ কিলোমিটার)।
২০১১ সালের পরিসংখ্যান অনুযায়ী কোদালা ইউনিয়নের জনসংখ্যা ৩০,২৮৮ জন। এর মধ্যে পুরুষ ১৫,৯৭৯ জন এবং মহিলা ১৪,৩০৯ জন।
রাঙ্গুনিয়া উপজেলার দক্ষিণাংশে কর্ণফুলী নদীর অববাহিকায় কোদালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে পদুয়া ইউনিয়ন; পশ্চিমে শিলক ইউনিয়ন; উত্তরে কর্ণফুলী নদী, মরিয়মনগর ইউনিয়ন ও চন্দ্রঘোনা কদমতলী ইউনিয়ন এবং পূর্বে রাঙ্গামাটি জেলার কাপ্তাই উপজেলার রাইখালী ইউনিয়ন ও রাজস্থলী উপজেলার বাঙ্গালহালিয়া ইউনিয়ন অবস্থিত।
১৯৯৫ সালে ৯নং শিলক ইউনিয়নকে বিভক্ত করে ১২নং কোদালা ইউনিয়ন গঠন করা হয় এবং তৎকালে শিলক ইউনিয়ন পরিষদ সদস্য আবু হায়দার চৌধুরীকে ভারপ্রাপ্ত চেয়ারম্যানের দায়িত্বে নিযুক্ত করা হয়। ১৯৯৭ সালের ডিসেম্বর মাসে 'কোদালা ইউনিয়ন পরিষদ' হিসেবে প্রথম স্থানীয় সরকার নির্বাচন অনুষ্ঠিত হয় এবং প্রথম চেয়ারম্যান নির্বাচিত হন হাজী রহম আলী। 
কোদালা ইউনিয়ন রাঙ্গুনিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ রাঙ্গুনিয়া থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৪টি মৌজায় বিভক্ত:
কোদালা ইউনিয়নের সাক্ষরতার হার প্রায় ৪৪.০৭%। এ ইউনিয়নে ১টি মাধ্যমিক বিদ্যালয়, ২টি মাদ্রাসা, ৯টি প্রাথমিক বিদ্যালয় ও ২টি কিন্ডারগার্টেন রয়েছে।
চট্টগ্রাম-কাপ্তাই সড়কের গোডাউন স্টেশন হতে কর্ণফুলী সেতু পার হয়ে সরফভাটা ও শিলক ইউনিয়নের উপর দিয়ে কোদালা যাওয়া যায়। আবার চন্দ্রঘোনা লিচুবাগান হতে ফেরি পার হয়ে রাইখালী বাজারের উপর দিয়েও কোদালা যাওয়া যায়। এছাড়াও চট্টগ্রাম-কাপ্তাই সড়ক হতে কর্ণফুলী নদীর উত্তরে অবস্থিত মরিয়ম নগর ইউনিয়ন ও চন্দ্রঘোনা কদমতলী ইউনিয়নের নদী তীরবর্তী অনেকগুলো ঘাট হয়ে জেলেনৌকা বা ইঞ্জিন চালিত নৌকাযোগে কর্ণফুলী পাড়ি দিয়ে কোদালা যাওয়া যায়।
চলাচলের প্রধান বাহন রিক্সা ও সিএনজি চালিত অটোরিক্সা। তবে যেকোন ধরনের যানবাহন চলাচল উপযোগী যোগাযোগ ব্যবস্থা রয়েছে।
কোদালা ইউনিয়নে ২৩টি মসজিদ, ১টি ঈদগাহ ও ৩টি মন্দির রয়েছে।
কোদালা ইউনিয়নের উত্তরে বয়ে চলেছে কর্ণফুলী নদী। পশ্চিম সীমানায় প্রবাহিত হচ্ছে ডং খাল,যেটি কোদালা ইউনিয়ন ও শিলক ইউনিয়নকে আলাদা করেছে। এ ইউনিয়নের উপর দিয়ে আরও প্রবাহিত হচ্ছে নতুন খাল(নোয়াহাল), কোদালা খাল, রক্তছড়ি খাল। এছাড়াও কোদালা ইউনিয়নের পূর্ব সীমানায় বয়ে চলেছে রাইখালী খাল যেটি কর্ণফুলীর দক্ষিণ তীরবর্তী এই অঞ্চলে চট্টগ্রাম জেলা ও রাঙ্গামাটি পার্বত্য জেলার সীমারেখা হিসেবে জেগে আছে
কোদালা ইউনিয়নের প্রধান হাট/বাজার হল কোদালা বাজার।
১) হাজী রহম আলী
২) মোহাম্মদ আবদুল কাইয়ুম তালুকদার
৩) মোহাম্মদ নুরুল আজিম
ফ্রঁ

ফ্রঁ (ফ্রাংক; ₣) অনেকগুলি আধুনিক রাষ্ট্রের মুদ্রার নাম। এটি একদা কেবল ফ্রান্স, বেলজিয়াম, লুক্সমবুর্গ, অ্যান্ডোরা এবং মোনাকোর মুদ্রার নাম ছিল। বর্তমানে এসব দেশে আর ফ্রঁ প্রচলিত নেই, কিন্তু সুইস ফ্রঁ সুইজারল্যান্ড ও লিশটেনষ্টাইনে, এবং আফ্রিকার বেশ কিছু দেশ যারা অতীতে ফ্রান্স ও বেলজিয়ামের প্রাক্তন উপনিবেশ ছিল, তাদের মুদ্রার নামে ফ্রঁ ব্যবহার করা হয়।
ফ্রান্সের রাজা ২য় জন ১৩৬০ সালে প্রথম একটি স্বর্ণমুদ্রার আকারে ফ্রঁ-র প্রচলন করেন। মুদ্রাটির উপরে লাতিন ভাষাতে মুদ্রিত ছিল: Johannes Dei Gratia Francorum Rex ("ইয়োহান্নেস্‌ দেই গ্রাতিয়া ফ্রাংকোরুম্‌ রেক্স্‌" "জন, ঈশ্বরের দয়ায় ফ্রাংকদের রাজা")। ১৫শ শতকের মাঝামাঝি নাগাদ এই ফ্রঁ-টি অপ্রচলিত হয়ে পড়ে কিন্তু পরবর্তী ফরাসি মুদ্রাগুলিতে নামটি ব্যবহার করা হতে থাকে। ১৯৯৯ সাল থেকে আইনগতভাবে এবং ২০০২ সাল থেকে কার্যকরীভাবে ফ্রান্স, বেলজিয়াম, লুক্সেমবুর্গ ও মোনাকোতে ফরাসি ফ্রঁ-র বদলে ইউরো ব্যবহার করা শুরু হয়। তবে সুইজারল্যান্ডের অর্থনৈতিক প্রতিষ্ঠানগুলির কারণে আজও ফ্রঁ একটি শক্তিশালী মুদ্রা।
১ ফ্রঁ-কে সাধারণত ১০০ ভাগে ভাগ করা হয় যার নাম সঁতিম (centime)।
একোল নর্মাল সুপেরিয়র

একোল নর্মাল সুপেরিয়র () ফ্রান্সের প্যারিস শহরে অবস্থিত একটি উচ্চশিক্ষা প্রতিষ্ঠান। এটি ১৭৯৪ সালে একটি শিক্ষক প্রশিক্ষণ কেন্দ্র হিসেবে প্রতিষ্ঠিত হয়। বর্তমানে এখান থেকে কিছু ছাত্র পাশ করে শিক্ষক হলেও বেশির ভাগ ছাত্র পড়াশোনা শেষ করে বিশ্ববিদ্যালয়ে অধ্যাপনার কাজে কিংবা সরকারী চাকুরিতে যোগদান করে। বিদ্যালয়টি প্যারিসের শিক্ষা ও সংস্কৃতির বিখ্যাত কেন্দ্র পশ্চিম তীর এলাকাতে অবস্থিত। মূল ক্যাম্পাসটি প্যারিসের ৫ম আরোঁদিসমঁ এলাকার উল্ম সড়কে (rue d'Ulm) অবস্থিত।
একোল নর্মাল সুপেরিয়রে স্নাতক ও স্নাতকোত্তর উভয় ধরনের পড়াশোনার জন্যই ব্যবস্থা আছে। এখানে গণিত, কম্পিউটার বিজ্ঞান, পদার্থবিজ্ঞান, জীববিজ্ঞান, রসায়ন, ভূবিজ্ঞান, আধুনিক সাহিত্য, বিদেশী ভাষা, চিরায়ত পাঠ, দর্শন, ইতিহাস, ভূগোল এবং সামাজিক বিজ্ঞানসমূহের জন্য ডিপার্টমেন্ট আছে। বিদ্যালয়টি ফ্রান্সের গ্রঁত একোল বা সবচেয়ে মর্যাদাপূর্ণ উচ্চশিক্ষা প্রতিষ্ঠানগুলির একটি। ভর্তি হতে ইচ্ছুক ছাত্রদেরকে মাধ্যমিক স্কুল পর্যায় পাস করে অত্যন্ত প্রতিযোগিতামূলক পরীক্ষায় অবতীর্ণ হতে হয়। বেশির ভাগ প্রার্থী মাধ্যমিক বিদ্যালয় পাস করার পর আরও দুই থেকে তিন বছর এই পরীক্ষার জন্য প্রস্তুতি নেয়।
একোন নর্মাল সুপেরিয়রের ছাত্ররা পড়াশোনা চলাকালীন অবস্থায় বৃত্তি পায়। পড়াশোনার বিষয়বস্তু নির্বাচনের ব্যাপারে তাদের যথেষ্ট স্বাধীনতা আছে। এ ব্যাপারে স্কুল থেকে সম্প্রতি পাস করা প্রাক্তন ছাত্ররা তাদেরকে সাহায্য করে।
একোল নর্মাল সুপেরিয়র থেকে উত্তীর্ণ বিখ্যাত ছাত্রদের মধ্যে আছেন দার্শনিক জঁ-পল সার্ত্র্‌ ও অঁরি বের্গসন, রসায়নবিদ ও জীববিজ্ঞানী লুই পাস্তুর এবং রাজনৈতিক নেতা লেওঁ ব্লুম।
অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)

অল কোয়ায়েট অন দ্য ওয়েস্টার্ন ফ্রন্ট () লুইস মাইলস্টোন পরিচালিত যুদ্ধবিরোধী চলচ্চিত্র যা ১৯৩০ সালে মার্কিন যুক্তরাষ্ট্রে মুক্তি পায়। এরিক মারিয়া রেমার্ক এর উপন্যাস "Im Westen nichts Neues" (অল কোয়ায়েট অন দ্য ওয়েস্টার্ন ফ্রন্ট) অবলম্বনে এই সিনেমা নির্মীত হয়েছে। চরিত্রায়ন অবশ্য মার্কিন অভিনেতারাই করেছেন। তাই প্রেক্ষিত জার্মান হলেও এই সিনেমার জার্মান যোদ্ধারা ইংরেজিতেই কথা বলেছেন।
এই সিনেমাকে প্রথম বিশ্বযুদ্ধের আদর্শ রূপায়ণ হিসেবে বিবেচনা করা হয়। যুদ্ধের মূলধারাকে নিষ্ঠার সাথে অনুসরণ করার জন্যই এই সিনেমা ইতিহাসে বিখ্যাত হয়ে আছে। অ্যামেরিকান ফিল্ম ইনস্টিটিউট তাদের সর্বকালের সেরা ১০০ মার্কিন চলচ্চিত্রের তালিকায় এই একে ৫৪ নম্বরে স্থান দিয়েছিলো। অবশ্য ২০০৭ সালে নতুনভাবে প্রকাশিত তালিকা থেকে এটা বাদ পড়েছে। পরবর্তীতে ২০০৮ সালে এএফআই ১৫০০ চলচ্চিত্রমোদীর ভোটাভুটির ভিত্তিতে সেরা ১০টি জনরে সেরা ১০টি করে মার্কিন ক্লাসিক সিনেমার নাম প্রকাশ করে। এই তালিকায় সর্বকালের সেরা ১০টি মার্কিন এপিক সিনেমার তালিকায় অল কোয়ায়েট অন দ্য ওয়েস্টার্ন ফ্রন্ট ৭ নম্বরে স্থান পেয়েছে। ১৯৯০ সালে ইউনাইটেড স্টেট্‌স লাইব্রেরি অফ কংগ্রেস তাদের জাতীয় ফিল্ম রেজিস্ট্রিতে একে অন্তর্ভুক্ত করেছে। মুক্তির সময়ও এই সিনেমা প্রশংসিত হয়েছিলো। সেরা ছবি এবং সেরা পরিচালকের একাডেমি পুরস্কার অর্জনই তার প্রমাণ।
১৯২৯–৩০ একাডেমি পুরস্কার
চার্লি চ্যাপলিনের চলচ্চিত্র তালিকা

চার্লি চ্যাপলিন চলচ্চিত্র ইতিহাসের অন্যতম সেরা কৌতুকাভিনেতা ও পরিচালক। তার কর্মজীবনের স্থায়িত্ব প্রায় ৭৫ বছর। এখানে তার করা চলচ্চিত্রের তালিকা করা হয়েছে। প্রথম মুক্তির তারিখ বন্ধনীতে দেয়া আছে। যে সিনেমাগুলোর পাশে "তারকা" চিহ্ন আছে সেগুলো চার্লি চ্যাপলিন লিখেননি বা পরিচালনা করেননি।
১৯৬৪ সালে চ্যাপলিন তার দাপ্তরিক চলচ্চিত্র তালিকা নিয়ে "মাই অটোবায়োগ্রাফি" নামে একটি বই প্রকাশ করেন। এই চলচ্চিত্র তালিকায় ১৯১৪ সাল থেকে ১৯৭৬ সাল পর্যন্ত মুক্তিপ্রাপ্ত ৮০টি চলচ্চিত্র অন্তর্ভুক্ত ছিল। ডেভিড রবিনসনের ১৯৮৫ সালে জীবনীমূলক বই "চ্যাপলিন: হিজ লাইফ অ্যান্ড আর্ট" বইয়ে আরও বিস্তারিত বিবরণ রয়েছে। এই বইতে চ্যাপলিনের শেষ চলচ্চিত্র "আ কাউন্টলেস ফ্রম হংকং" (১৯৬৭) কে ৮১তম চলচ্চিত্র হিসেবে অন্তর্ভুক্ত করেছে। ২০১০ সালে "আথিফ ক্যাচার" (১৯১৪) ছবিটিকে ৮২তম চলচ্চিত্র হিসেবে অন্তর্ভুক্ত করা হয়। এটি তার প্রথম দিকের কিস্টোন স্টুডিওজের চলচ্চিত্র, যা হারিয়ে গেছে।
চ্যাপলিন কিস্টোন স্টুডিওজ-এর ৩৬টি চলচ্চিত্রে অভিনয় করেন, সবগুলো চলচ্চিত্র প্রযোজনা করেন মার্ক সিনেট।
ব্লেড রানারের বিষয়বস্তু

ব্লেড রানারে প্যারানয়া একটি গুরুত্বপূর্ণ স্থান অধিকার করে আছে। ২০১৯ সালের লস এঞ্জেলেসে যখন বৃষ্টি পড়তে শুরু করে তখন থেকেই এই প্যারানয়া তথা নির্যাতন ভ্রমের সূচনা। পুরো সিনেমা জুড়েই তা বিরাজ করে এবং দর্শকদের মনে বিভিন্ন সন্দেহের উদ্রেক করে। নির্যাতন ভ্রমের মতই দর্শকরা এক ধরনের ভ্রম বা অনিশ্চয়তার মধ্যে পতিত হয়।
ব্লেড রানারের ক্ষেত্রে প্যারানয়াকে নির্যাতন ভ্রম না বলে বরং "অনুপ্রবেশ ভ্রম" বলা যায়। রেপ্লিক্যান্টরা পৃথিবীতে প্রবেশ করেছে। এই ঘটনায় সবাই সোচ্চার হয়ে গেছে। তাদের অনুপ্রবেশের উদ্দেশ্য কেউ স্পষ্ট না জানলেও সবাই খারাপ কিছু একটা ধরে নিচ্ছে। রেপ্লিক্যান্টদের ধরার জন্য "ভয়েট-কাম্প্‌ফ টেস্ট" নামে একটা পরীক্ষা শুরু করা হয়েছে। আন্ডারকাভার পুলিশ ও সিনিয়র ব্লেড রানার হল্ডেন যখন প্রথম লিয়ন নামক এক রেপ্লিক্যান্টের উপর এই টেস্ট চালাতে শুরু করে তখনই অনুপ্রবেশ ভ্রমের বিষয়টা চোখে পড়ে।
হাকা চিন ভাষা

হাকা চিন ভাষা পূর্ব ভারত, মিয়ানমার ও বাংলাদেশে প্রচলিত একটি তিব্বতি-বর্মী ভাষা যাতে প্রায় সাড়ে চার লক্ষ লোক কথা বলে। এদের মধ্যে ২ হাজার জোখুয়া ভাষা এবং ৬০ হাজার লাই ভাষাভাষী লোককেও গণনায় ধরা হয়েছে।
হাকা চিনের তরুণ বক্তাদের মধ্যে সাক্ষরতার হার বেশি। ভাষাটি লাতিন লিপিতে লেখা হয়। ১৯৮০ ও ১৯৯০-এর দশকে ভাষাটিতে বাইবেল অনুবাদ করা হয়। ভাষাটির তিনটি উপভাষা আছে --- ক্লাংক্লাং, জোখুয়া এবং শোনশে।
হ্নীলা ইউনিয়ন

হ্নীলা বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
হ্নীলা ইউনিয়নের আয়তন ১৬,৪৮৬ একর (৬৬.৭২ বর্গ কিলোমিটার)।
২০২২ সালের পরিসংখ্যান অনুযায়ী হ্নীলা ইউনিয়নের লোকসংখ্যা ৬২,৪৬৮ জন। এর মধ্যে ৬০,১২৯জন মুসলিম, ১৫০০জন হিন্দু, ৮৩৩জন বৌদ্ধ, ৫জন খ্রিস্টান ও ১জন অন্যান্য ধর্মের অনুসারী।
টেকনাফ উপজেলার পূর্বাংশে হ্নীলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে হোয়াইক্যং ইউনিয়ন, পশ্চিমে হোয়াইক্যং ইউনিয়ন ও টেকনাফ সদর ইউনিয়ন, দক্ষিণে টেকনাফ সদর ইউনিয়ন এবং পূর্বে নাফ নদী ও মায়ানমারের রাখাইন প্রদেশ(পূর্বে যাকে আরাকান নামে অভিহিত করা হত) অবস্থিত।
হ্নীলা ইউনিয়ন টেকনাফ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। ওয়ার্ডভিত্তিক এ ইউনিয়নের গ্রামগুলো হল:
হ্নীলা ইউনিয়নের সাক্ষরতার হার ৬৮.৯২%। এ ইউনিয়নে ১টি কামিল মাদ্রাসা, ১টি স্নাতক কলেজ, ২টি আলিম মাদ্রাসা, ৪টি মাধ্যমিক বিদ্যালয়, ১টি দাখিল মাদ্রাসা (বালিকা), ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
হ্নীলা ইউনিয়নে যোগাযোগের প্রধান সড়ক হল ঢাকা-চট্টগ্রাম-কক্সবাজার-টেকনাফ মহাসড়ক। সব ধরনের যানবাহনে যোগাযোগ করা যায়।
হ্নীলা ইউনিয়নের প্রধান খালগুলো হলো হ্নীলা খাল, রঙ্গিখালী খাল, লেদা খাল, দমদমিয়া খাল ও কেরুনতলি খাল। ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।
হ্নীলা ইউনিয়নের প্রধান ২টি হাট-বাজার হলো হ্নীলা বাজার এবং হ্নীলা মৌলভীবাজার।
সাবরাং ইউনিয়ন

সাবরাং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটিই বাংলাদেশের সর্বদক্ষিণের স্থলভাগ।
সাবরাং ইউনিয়নের আয়তন ১৫,৫৮২ একর (৬৩.০৬ বর্গ কিলোমিটার)।
২০১১ সালের পরিসংখ্যান অনুযায়ী সাবরাং ইউনিয়নের লোকসংখ্যা ৪৬,৫১২ জন; এর মধ্যে পুরুষ ২৪,০৯২ জন এবং মহিলা ২২,৪২০ জন।
টেকনাফ উপজেলার মূল ভূখণ্ডের সর্ব-দক্ষিণে সাবরাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে টেকনাফ সদর ইউনিয়ন, পশ্চিমে বঙ্গোপসাগর, দক্ষিণে বঙ্গোপসাগর ও বঙ্গোপসাগরের মাঝে সেন্টমার্টিন ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।
সাবরাং ইউনিয়ন টেকনাফ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
সাবরাং ইউনিয়নের সাক্ষরতার হার ১৯.৫৪%। এ ইউনিয়নে ৪টি মাধ্যমিক বিদ্যালয় ও ৩টি দাখিল মাদরাসা ও ১১টি সরকারি প্রাথমিক বিদ্যালয় রয়েছে।
সাবরাং ইউনিয়নে যোগাযোগের প্রধান সড়ক হলো টেকনাফ-শাহপরীর দ্বীপ সড়ক। প্রধান যোগাযোগ মাধ্যম সিএনজি চালিত অটোরিক্সা ও বাস।
সাবরাং ইউনিয়নের পূর্ব সীমান্ত দিয়ে নাফ নদী প্রবাহিত হয়ে বঙ্গোপসাগরে মিশেছে এবং পশ্চিম পাশে রয়েছে খুরের মুখ (সাবরাং খাল) বঙ্গোপসাগর।
সাবরাং ইউনিয়নের প্রধান ৭টি হাট-বাজার হলো সিকদার পাড়া বাজার,সাবরাং ইউনিয়ন পরিষদ বাজার, নোয়া পাড়া বাজার, চান্দলী পাড়া বাজার, হারিয়াখালী বাজার, শাহপরীর দ্বীপ বাজার এবং মিস্ত্রী পাড়া বাজার।
সাবরাং ইউনিয়ন স্বাস্থ্য ও পরিবার কল্যাণ কেন্দ্র, ৬নং ওয়ার্ডের নোয়া পাড়া গ্রামে অবস্থিত।
শেড, এসিএফ, ব্র্যাক, কোডেক, আরটিএমআই।
টেকনাফ সদর ইউনিয়ন

টেকনাফ সদর বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
টেকনাফ সদর ইউনিয়নের আয়তন ২৬,২৩৩ একর (১০৬.১৬ বর্গ কিলোমিটার)।
২০২২ সালের জনশুমারি পরিসংখ্যান অনুযায়ী টেকনাফ সদর ইউনিয়নের লোকসংখ্যা ৬৪,৪৫৩ জন। এর মধ্যে পুরুষ ০০০ জন এবং মহিলা ০০০ জন।
টেকনাফ উপজেলার মধ্যাংশে টেকনাফ সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে সাবরাং ইউনিয়ন; পশ্চিমে বঙ্গোপসাগর ও বাহারছড়া ইউনিয়ন; উত্তরে হোয়াইক্যং ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, টেকনাফ পৌরসভা, নাফ নদী ও মায়ানমারের রাখাইন প্রদেশ অবস্থিত।
টেকনাফ সদর ইউনিয়ন টেকনাফ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
টেকনাফ সদর ইউনিয়নের সাক্ষরতার হার ২৬.৫৪%।
টেকনাফ সদর ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। সব ধরনের যানবাহনে যোগাযোগ করা যায়।
টেকনাফ সদর ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী এবং পশ্চিম পাশে রয়েছে বঙ্গোপসাগর।
টেকনাফ সদর ইউনিয়নের প্রধান প্রধান হাট-বাজারগুলো হল গোদার বিল গরুর বাজার, নতুন পল্লান পাড়া বটতলী বাজার, মিঠাপানির ছড়া বাজার এবং পর্যটন মোড় বাজার।
হোয়াইক্যং ইউনিয়ন

হোয়াইক্যং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
হোয়াইক্যং ইউনিয়নের আয়তন ২৭,৮৫৯ একর (১১২.৭৪ বর্গ কিলোমিটার)। এটি টেকনাফ উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী হোয়াইক্যং ইউনিয়নের লোকসংখ্যা ৬৭,০৯১ জন। এর মধ্যে ৬৩,৭২২জন মুসলিম, ২,৯৪৪জন বৌদ্ধ, ৩৯৯জন হিন্দু, ১৭জন খ্রিস্টান ও ৯জন অন্যান্য ধর্মের অনুসারী।
টেকনাফ উপজেলার সর্ব-উত্তরে হোয়াইক্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৪ কিলোমিটার। এ ইউনিয়নের উত্তরে উখিয়া উপজেলার পালংখালী ইউনিয়ন; পশ্চিমে উখিয়া উপজেলার জালিয়াপালং ইউনিয়ন ও টেকনাফ উপজেলাধীন বাহারছড়া ইউনিয়ন; দক্ষিণে টেকনাফ সদর ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, নাফ নদী ও মায়ানমারের রাখাইন প্রদেশ অবস্থিত।
হোয়াইক্যং ইউনিয়ন টেকনাফ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
হোয়াইক্যং ইউনিয়নের সাক্ষরতার হার ২১.১৪%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা ও ১৬টি প্রাথমিক বিদ্যালয় রয়েছে।
হোয়াইক্যং ইউনিয়নে যোগাযোগের প্রধান সড়ক হল ঢাকা-চট্টগ্রাম-কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
হোয়াইক্যং ইউনিয়নে ৭৬টি মসজিদ, ১টি মন্দির ও ৫টি বিহার রয়েছে।
হোয়াইক্যং ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।
হোয়াইক্যং ইউনিয়নের প্রধান ২টি হাট-বাজার হল হোয়াইক্যং বাজার এবং মিনা বাজার।
বাহারছড়া ইউনিয়ন, টেকনাফ

বাহারছড়া বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
বাহারছড়া ইউনিয়নের আয়তন ৩৭৮২ একর (১৫.৩১ বর্গ কিলোমিটার)।
২০১১ সালের পরিসংখ্যান অনুযায়ী বাহারছড়া ইউনিয়নের লোকসংখ্যা ১৯,৬৮২ জন। এর মধ্যে পুরুষ ১০,২৯১ জন এবং মহিলা ৯,৩৯১ জন।
টেকনাফ উপজেলার সর্ব-পশ্চিমে বাহারছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৮ কিলোমিটার। এ ইউনিয়নের পূর্বে টেকনাফ সদর ইউনিয়ন ও হোয়াইক্যং ইউনিয়ন, উত্তরে উখিয়া উপজেলার জালিয়াপালং ইউনিয়ন এবং পশ্চিমে ও দক্ষিণে বঙ্গোপসাগর অবস্থিত।
বাহারছড়া ইউনিয়ন টেকনাফ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
বাহারছড়া ইউনিয়নের সাক্ষরতার হার ১৩.৪৫%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
বাহারছড়া ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। প্রধান যোগাযোগ মাধ্যম সিএনজি চালিত অটোরিক্সা এবং টমটম। এছাড়াও বর্তমানে কক্সবাজার-টেকনাফ মেরিন ড্রাইভ দিয়ে সমুদ্রের নান্দনিক সৌন্দর্য উপভোগ করতে করতে পুরো বাহারছড়া ইউনিয়ন ঘুরে বেড়ানো যায়।
বাহারছড়া ইউনিয়নের দক্ষিণ-পশ্চিম সীমান্ত জুড়ে রয়েছে বঙ্গোপসাগর।
বাহারছড়া ইউনিয়নের প্রধান হাট-বাজার হল শামলাপুর বাজার।
সেন্টমার্টিন ইউনিয়ন

সেন্টমার্টিন বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটি একটি বাংলাদেশের একমাত্র প্রবাল দ্বীপ এবং এটি বাংলাদেশের সর্ব-দক্ষিণের ইউনিয়ন। এ দ্বীপের অপর নাম নারিকেল জিঞ্জিরা।
সেন্টমার্টিন ইউনিয়নের আয়তন ১৯৭৭ একর (৮ বর্গ কিলোমিটার)।
২০২২ সালের পরিসংখ্যান অনুযায়ী সেন্টমার্টিন ইউনিয়নের লোকসংখ্যা আনুমানিক ১০,০০০ জন।
টেকনাফ উপজেলার সর্ব-দক্ষিণে বঙ্গোপসাগরের মাঝে সেন্টমার্টিন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪২ কিলোমিটার। এ ইউনিয়নের চতুর্দিকে বঙ্গোপসাগর, তবে উত্তরে টেকনাফ উপজেলার মূল ভূখণ্ডের সাবরাং ইউনিয়ন এবং পূর্বে মায়ানমারের মূল ভূখণ্ডের রাখাইন প্রদেশ অবস্থিত।
চট্টগ্রাম বিশ্ববিদ্যালয়ের উদ্ভিদবিদ্যা বিভাগের অধ্যাপক শেখ বখতিয়ার উদ্দিন এর মতে, ১৯০০ খ্রিস্টাব্দে দ্বীপটিকে যখন ব্রিটিশ ভারতের অন্তর্ভুক্ত করা হয়, তখন চট্টগ্রামের জেলা প্রশাসক মার্টিনের নাম অনুসারে দ্বীপটির নামকরণ করা হয়।
সেন্টমার্টিন ইউনিয়ন টেকনাফ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
সেন্টমার্টিন ইউনিয়নের সাক্ষরতার হার ১৫.১৩%। এ ইউনিয়নে ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
সেন্টমার্টিন ইউনিয়নে যোগাযোগের প্রধান পথ হল নৌপথ। টেকনাফ উপজেলার মূল ভূখণ্ড থেকে ট্রলার, স্পীড বোট, জাহাজ ইত্যাদি নৌযানের মাধ্যমে এ ইউনিয়নে যাওয়া যায়।
সেন্টমার্টিন ইউনিয়নে ১৯টি মসজিদ রয়েছে।
এর মধ্যে উল্লেখযোগ্য_পুর্বপাড়া জামে মসজিদ ও মাঝেরপাড়া জামে মসজিদ আর উল্লেখযোগ্য মাদ্রাসা হলো ইসলামিক রিসার্চ সেন্টার ও মাঝের পাড়া বড় মাদ্রাসা।
সেন্টমার্টিন ইউনিয়নের চতুর্দিকে বঙ্গোপসাগর।
সেন্টমার্টিন ইউনিয়নের প্রধান হাট-বাজার
হল পূর্বপাড়া বাজার।
হলদিয়াপালং ইউনিয়ন

হলদিয়াপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
হলদিয়াপালং ইউনিয়নের আয়তন ৮৭১৬ একর (৩৫.২৭ বর্গ কিলোমিটার)।
২০১১ সালের পরিসংখ্যান অনুযায়ী হলদিয়াপালং ইউনিয়নের লোকসংখ্যা ৪৭,৪৬১ জন। এর মধ্যে পুরুষ ২৩,৬৮৯ জন এবং মহিলা ২৩,৭৭২ জন।
উখিয়া উপজেলার সর্ব-উত্তরে হলদিয়াপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে রত্নাপালং ইউনিয়ন, পশ্চিমে জালিয়াপালং ইউনিয়ন, উত্তরে রামু উপজেলার খুনিয়াপালং ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন অবস্থিত।
হলদিয়াপালং ইউনিয়ন উখিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "হলদিয়াপালং", "মরিচ্যাপালং", "পাগলিরবিল" ও "রুমখাপালং" এ ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
হলদিয়াপালং ইউনিয়নের সাক্ষরতার হার ৩২.৪০%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ৩টি নিম্ন মাধ্যমিক বিদ্যালয়, ১৫টি প্রাথমিক বিদ্যালয় ও ৪টি কিন্ডারগার্টেন রয়েছে।
হলদিয়াপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
হলদিয়াপালং ইউনিয়নে ৭৯টি মসজিদ, ৯টি মন্দির ও ১২টি বিহার রয়েছে।
হলদিয়াপালং ইউনিয়নের পশ্চিম প্রান্ত দিয়ে প্রবাহিত হচ্ছে রেজু খাল। এছাড়া রয়েছে পাগলির খাল।
হলদিয়াপালং ইউনিয়নের প্রধান প্রধান হাট-বাজারগুলো হল মরিচ্যা বাজার, পাতাবাড়ী বাজার এবং রুমখা বাজার।
জালিয়াপালং ইউনিয়ন

জালিয়াপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
জালিয়াপালং ইউনিয়নের আয়তন ৫৪৪৬ একর (২২.০৪ বর্গ কিলোমিটার)।
২০১১ সালের পরিসংখ্যান অনুযায়ী জালিয়াপালং ইউনিয়নের লোকসংখ্যা ৪৭,৬৫৬ জন। এর মধ্যে পুরুষ ২৪,৫৪০ জন এবং মহিলা ২৩,১১৬ জন।
উখিয়া উপজেলার পশ্চিমাংশ জুড়ে জালিয়াপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের উত্তরে রামু উপজেলার খুনিয়াপালং ইউনিয়ন; পূর্বে হলদিয়াপালং ইউনিয়ন, রত্নাপালং ইউনিয়ন, পালংখালী ইউনিয়ন ও টেকনাফ উপজেলার হোয়াইক্যং ইউনিয়ন; দক্ষিণে রাজাপালং ইউনিয়ন, পালংখালী ইউনিয়ন ও টেকনাফ উপজেলার বাহারছড়া ইউনিয়ন অবস্থিত।
জালিয়াপালং ইউনিয়ন উখিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "জালিয়াপালং" ও "ইনানী" এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
জালিয়াপালং ইউনিয়নের সাক্ষরতার হার ২২.১৬%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ১৬টি প্রাথমিক বিদ্যালয় ও ৩টি কিন্ডারগার্টেন রয়েছে।
জালিয়াপালং ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলবর্তী সড়ক। প্রধান যোগাযোগ মাধ্যম সিএনজি চালিত অটোরিক্সা।
জালিয়াপালং ইউনিয়নে ৯০টি মসজিদ ও ৩টি বিহার রয়েছে (মনখালী রাজবন বৌদ্ধ বিহার, চাউখালি বৌদ্ধ বিহার এবং মাদারবনিয়া সৈকত বৌদ্ধ বিহার)।
জালিয়াপালং ইউনিয়নের উত্তর প্রান্ত দিয়ে প্রবাহিত হচ্ছে রেজু খাল। এছাড়া রয়েছে মনখালী খাল, চোয়াংখালী খাল, ছেপটখালী খাল, ইনানী বড় খাল এবং ইনানী ছোট খাল।
জালিয়াপালং ইউনিয়নের প্রধান প্রধান হাট-বাজারগুলো হল সোনারপাড়া বাজার, চারা বটতলী বাজার এবং বটতলী বাজার। মনখালী বাজার
রাজাপালং ইউনিয়ন

রাজাপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
রাজাপালং ইউনিয়নের আয়তন ৯৭২০ একর (৩৯.৩৪ বর্গ কিলোমিটার)।
২০১১ সালের পরিসংখ্যান অনুযায়ী রাজাপালং ইউনিয়নের লোকসংখ্যা ৫৬,৮৯৫ জন। এর মধ্যে পুরুষ ২৮,৬৬৩ জন এবং মহিলা ২৮,২৩২ জন।
উখিয়া উপজেলার মধ্য-পূর্বাংশে রাজাপালং ইউনিয়নের অবস্থান। উখিয়া উপজেলা সদর এ ইউনিয়নে অবস্থিত। এ ইউনিয়নের উত্তরে রত্নাপালং ইউনিয়ন, পশ্চিমে ও দক্ষিণে পালংখালী ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন অবস্থিত।
রাজাপালং ইউনিয়ন উখিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "উখিয়া", "রাজাপালং" ও "ওয়ালাপালং" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
রাজাপালং ইউনিয়নের সাক্ষরতার হার ৩৪.৯৮%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ, ১টি স্কুল এন্ড কলেজ, ৩টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ২৫টি প্রাথমিক বিদ্যালয় ও ৪টি কিন্ডারগার্টেন রয়েছে।
• নুরুল ইসলাম চৌধুরী টেকনিক্যাল বি এম স্কুল এন্ড কলেজ 
রাজাপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
রাজাপালং ইউনিয়নে ৯৯টি মসজিদ, ৭টি মন্দির ও ৯টি বিহার রয়েছে।
রাজাপালং ইউনিয়নের উত্তর প্রান্ত দিয়ে প্রবাহিত হচ্ছে রেজু খাল। এছাড়া রয়েছে দোছড়ি খাল,হরিণমারা খাল এবং গয়ালমারা খাল।
রাজাপালং ইউনিয়নের প্রধান ২টি হাট-বাজার হল উখিয়া দারোগা বাজার এবং কুতুপালং বাজার। এছাড়া চাকবৈঠা বাজার উল্লেখযোগ্য
রত্নাপালং ইউনিয়ন

রত্নাপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
রত্নাপালং ইউনিয়নের আয়তন ২১.১৮ বর্গ কিলোমিটার (৫২৩৩.৭ একর)। এটি উখিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী রত্নাপালং ইউনিয়নের লোকসংখ্যা ২২,৫২৪ জন। এর মধ্যে পুরুষ ১১,১৬৭ জন এবং মহিলা ১১,৩৫৭ জন।
উখিয়া উপজেলার উত্তরাংশে রত্নাপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে হলদিয়াপালং ইউনিয়ন, পশ্চিমে জালিয়াপালং ইউনিয়ন, দক্ষিণে রাজাপালং ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন অবস্থিত।
রত্নাপালং ইউনিয়ন উখিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "রত্নাপালং" মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
রত্নাপালং ইউনিয়নের সাক্ষরতার হার ৫৩%। এ ইউনিয়নে ২টি মাধ্যমিক বিদ্যালয়, ২টি বেসরকারি মাধ্যমিক বিদ্যালয়, ৪টি দাখিল মাদ্রাসা, ১২টি প্রাথমিক বিদ্যালয় ও ৩টি কিন্ডারগার্টেন রয়েছে।
রত্নাপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
রত্নাপালং ইউনিয়নে ৫০টি মসজিদ ও ১০টি বিহার রয়েছে।
রত্নাপালং ইউনিয়নের দক্ষিণ প্রান্ত দিয়ে প্রবাহিত হচ্ছে রেজু খাল। এছাড়া রয়েছে চেইংচুরী খাল।
রত্নাপালং ইউনিয়নের প্রধান ২টি হাট-বাজার হল কোটবাজার এবং ভালুকিয়া বাজার।
মন্ত্রীপরিষদ সচিব শফিউল আলম, ব্যারিস্টার রফিক উদ্দিন, ডাঃ মুবিন, মাস্টার মাহমুদুল করিম (প্রকাশ: ঠান্ডা মিয়া), সেক্রেটারি ফরিদ আহমেদ, মাস্টার শামসুল আলম প্রমুখ
পালংখালী ইউনিয়ন

পালংখালী বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
পালংখালী ইউনিয়নের আয়তন ৩৩,৪৪২ একর (১৩৫.৩৩ বর্গ কিলোমিটার)। এটি উখিয়া উপজেলার এমনকি কক্সবাজার জেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী পালংখালী ইউনিয়নের লোকসংখ্যা ৩২,৮৪৩ জন। এর মধ্যে পুরুষ ১৬,৫০৮ জন এবং মহিলা ১৬,৩৩৫ জন।
উখিয়া উপজেলার দক্ষিণ-অর্ধাংশ জুড়ে পালংখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের দক্ষিণে টেকনাফ উপজেলার হোয়াইক্যং ইউনিয়ন; পশ্চিমে জালিয়াপালং ইউনিয়ন; দক্ষিণে জালিয়াপালং ইউনিয়ন ও রাজাপালং ইউনিয়ন এবং পূর্বে রাজাপালং ইউনিয়ন, বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন ও মায়ানমারের রাখাইন প্রদেশ অবস্থিত।
পালংখালী ইউনিয়ন উখিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "পালংখালী", "উখিয়ার ঘাট" ও "উখিয়ার ঘাট রিজার্ভ ফরেস্ট" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
পালংখালী ইউনিয়নের সাক্ষরতার হার ২৭.৫৫%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা, ৮টি প্রাথমিক বিদ্যালয় ও ৩টি কিন্ডারগার্টেন রয়েছে। এবং একটি কম্পিউটার টেনিং ইনিষ্টিটিউট রয়েছে।
কিন্ডারগার্টেন
পালংখালী ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
পালংখালী ইউনিয়নে ৭০টি মসজিদ, ৩টি মন্দির ও ২টি বিহার রয়েছে।
পালংখালী ইউনিয়নের উপর দিয়ে প্রবাহিত হচ্ছে বালুখালী খাল, থাইংখালী খাল এবং পালংখালী খাল।
পালংখালী ইউনিয়নের প্রধান ২টি হাট-বাজার হল পালংখালী বাজার এবং বালুখালী বাজার।
খুরুশকুল ইউনিয়ন

খুরুশকুল বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
খুরুশকুল ইউনিয়নের আয়তন ৫৮৪৮ একর (২৩.৬৭ বর্গ কিলোমিটার)।
২০১১ সালের পরিসংখ্যান অনুযায়ী খুরুশকুল ইউনিয়নের লোকসংখ্যা ৬৭,০০০ জন। এর মধ্যে পুরুষ ৩৯,৫৬৪ জন এবং মহিলা ২৭,৪৩৬ জন।
কক্সবাজার সদর উপজেলার দক্ষিণ-পশ্চিমাংশে খুরুশকুল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে কক্সবাজার পৌরসভা ও ঝিলংজা ইউনিয়ন; দক্ষিণ-পূর্বে পাটালি মাছুয়াখালী ইউনিয়ন; উত্তর-পূর্বে ভারুয়াখালী ইউনিয়ন ও চৌফলদণ্ডী ইউনিয়ন; উত্তর-পশ্চিমে মহেশখালী চ্যানেল, মহেশখালী পৌরসভা ও মহেশখালী উপজেলার কুতুবজোম ইউনিয়ন এবং পশ্চিমে বঙ্গোপসাগর অবস্থিত।
১৯৩৬ সালে তৎকালীন ব্রিটিশ সরকার কর্তৃক গঠিত পাটালি মাছুয়াখালী ও খুরুশকুল ইউনিয়ন বোর্ড বৃহৎ ও অত্যধিক জনবসতিপূর্ণ হওয়ায় তৎকালীন পাকিস্তান সরকার ১৯৫৯ সালে স্বতন্ত্র দুটি ইউনিয়নে বিভক্ত করে দুটি ইউনিয়ন কাউন্সিল গঠন করে। ১৯৭৩ সালে ইউনিয়ন কাউন্সিলের নাম পরিবর্তন করে "ইউনিয়ন পরিষদ" করা হয়।
খুরুশকুল ইউনিয়ন কক্সবাজার সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি "তেতৈয়া" এবং "খুরুশকুল" এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
খুরুশকুল ইউনিয়নের সাক্ষরতার হার ২৯.৯২%।এ ইউনিয়নে ১টি কলেজ,২টি আলিম মাদ্রাসা, ৩টি মাধ্যমিক বিদ্যালয়, ৪টি দাখিল মাদ্রাসা, ২টি নিম্ন মাধ্যমিক বিদ্যালয়, ৬টি প্রাথমিক বিদ্যালয় রয়েছে এবং ৪টি কিন্ডারগার্টেন রয়েছে।
শিক্ষা প্রতিষ্ঠান ==
খুরুশকুল ইউনিয়নে যোগাযোগের প্রধান সড়ক হল কক্সবাজার-খুরুশকুল সড়ক। এছাড়া চৌফলদণ্ডী-জালালাবাদ হয়ে ঈদগাঁও-কক্সবাজার সংযোগ সড়ক রয়েছে। প্রধান যোগাযোগ মাধ্যম সিএনজি চালিত অটোরিক্সা। এছাড়া মহেশখালী উপজেলার সাথে নৌ-যোগাযোগ ব্যবস্থাও রয়েছে।
খুরুশকুল ইউনিয়নের প্রধান অর্থকরী সম্পদের মধ্যে ধান, পান, লবণ, মৎস্য (চিংড়ী) ও শুটকি উল্লেখযোগ্য।
খুরুশকুল ইউনিয়নে ৪৬টি মসজিদ ও ২৪টি মন্দির এবং ১টি বৌদ্ধমন্দির রয়েছে।
খুরুশকুল ইউনিয়নের উত্তর প্রান্ত দিয়ে চৌফলদণ্ডী খাল, পূর্ব প্রান্ত দিয়ে ভারুয়াখালী খাল, দক্ষিণ প্রান্ত দিয়ে বাঁকখালী নদী এবং পশ্চিম প্রান্ত দিয়ে মহেশখালী চ্যানেল প্রবাহিত হচ্ছে।
খুরুশকুল ইউনিয়নের প্রধান ৩টি হাট-বাজার হল টাইম বাজার, নতুন বাজার এবং বঙ্গবন্ধু বাজার।
বর্তমানে কিছু নতুন বাজার হয়েছে। তেতৈয়া বাজার, ডেইলপাড়া বাজার।
কৈয়ারবিল ইউনিয়ন, কুতুবদিয়া

কৈয়ারবিল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
কৈয়ারবিল ইউনিয়নের আয়তন ১৫৮৫ একর (৬.৪১ বর্গ কিলোমিটার)। এটি কুতুবদিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী কৈয়ারবিল ইউনিয়নের লোকসংখ্যা ১১,৪০৫ জন। এর মধ্যে পুরুষ ৫,৮০২ জন এবং মহিলা ৫,৬০৩ জন।
কুতুবদিয়া উপজেলার মধ্যাংশে কৈয়ারবিল ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে দক্ষিণ ধুরুং ইউনিয়ন ও লেমশীখালী ইউনিয়ন, পূর্বে লেমশীখালী ইউনিয়ন, দক্ষিণে বড়ঘোপ ইউনিয়ন এবং পশ্চিমে বঙ্গোপসাগর অবস্থিত।
কৈয়ারবিল ইউনিয়ন কুতুবদিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।
ওয়ার্ডভিত্তিক এ ইউনিয়নের গ্রামগুলো হল:
কৈয়ারবিল ইউনিয়নের সাক্ষরতার হার ২৫.৬৯%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
কৈয়ারবিল ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
কৈয়ারবিল ইউনিয়নের উত্তর এবং পূর্ব দিকের কিছু অংশে পিলেট কাটা কাল ও পশ্চিম দিকে রয়েছে বঙ্গোপসাগর।
লেমশীখালী ইউনিয়ন

লেমশীখালী বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
লেমশীখালী ইউনিয়নের আয়তন ৩৯৯৭ একর (১৬.১৮ বর্গ কিলোমিটার)।
২০১১ সালের পরিসংখ্যান অনুযায়ী লেমশীখালী ইউনিয়নের লোকসংখ্যা ১৬,৫৭৪ জন। এর মধ্যে পুরুষ ৮,৭৭৫ জন এবং মহিলা ৭,৭৯৯ জন।
কুতুবদিয়া উপজেলার সর্ব-পূর্বে লেমশীখালী ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে উত্তর ধুরুং ইউনিয়ন ও দক্ষিণ ধুরুং ইউনিয়ন; পশ্চিমে দক্ষিণ ধুরুং ইউনিয়ন ও কৈয়ারবিল ইউনিয়ন; দক্ষিণে কৈয়ারবিল ইউনিয়ন ও বড়ঘোপ ইউনিয়ন এবং পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, রাজাখালী ইউনিয়ন ও চট্টগ্রাম জেলার বাঁশখালী উপজেলার ছনুয়া ইউনিয়ন অবস্থিত।
লেমশীখালী ইউনিয়ন কুতুবদিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
লেমশীখালী ইউনিয়নের সাক্ষরতার হার ৪২.০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
লেমশীখালী ইউনিয়নে যোগাযোগের প্রধান সড়ক হল ধুরুং-লেমশীখালী সড়ক। প্রধান যোগাযোগ মাধ্যম ট্যাক্সি বা রিক্সা।
লেমশীখালী ইউনিয়নের পূর্ব দিকে রয়েছে কুতুবদিয়া চ্যানেল।লেমশীখালী ইউনিয়নের সীমানা দিয়ে বয়ে গেছে পিলটকাটা খাল।
লেমশীখালী ইউনিয়নের প্রধান হাট/বাজার হল চৌমুহনী বাজার।
উত্তর ধুরুং ইউনিয়ন

উত্তর ধুরুং বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
উত্তর ধুরুং ইউনিয়নের আয়তন ৪৮১৬ একর (১৯.৪৯ বর্গ কিলোমিটার)। এটি কুতুবদিয়া উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী উত্তর ধুরুং ইউনিয়নের লোকসংখ্যা ৩৫,১৫২ জন। এর মধ্যে পুরুষ ২০,৬৫৮ জন এবং মহিলা ১৪,৪৯৪ জন।
কুতুবদিয়া উপজেলার সর্ব-উত্তরে উত্তর ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের দক্ষিণে দক্ষিণ ধুরুং ইউনিয়ন ও লেমশীখালী ইউনিয়ন; পূর্বে কুতুবদিয়া চ্যানেল ও চট্টগ্রাম জেলার বাঁশখালী উপজেলার ছনুয়া ইউনিয়ন এবং উত্তরে ও পশ্চিমে বঙ্গোপসাগর অবস্থিত।
এককালের খরস্রোতা অর্থাৎ ধুরুং নামের প্রাক্কালে ধুরুং নামকরণ করা হয়। পরবর্তীতে এটা উত্তর ধুরুং ও দক্ষিণ ধুরুং নামে দুইটি আলাদা ইউনিয়ন গঠন করা হয়।
উত্তর ধুরুং ইউনিয়ন কুতুবদিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি "চর ধুরুং" ও "উত্তর ধুরুং" এ ২টি মৌজায় বিভক্ত। এ ইউনিয়নের গ্রামগুলো হল:
উত্তর ধুরুং ইউনিয়নের সাক্ষরতার হার ২১.৯৯%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।
উত্তর ধুরুং ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
উত্তর ধুরুং ইউনিয়নে ৩৩টি মসজিদ ও ২টি মন্দির রয়েছে।
উত্তর ধুরুং ইউনিয়নের পশ্চিম ও উত্তর দিকে বঙ্গোপসাগর এবং পূর্ব দিকে কুতুবদিয়া চ্যানেল।
উত্তর ধুরুং ইউনিয়নের প্রধান হাট/বাজার হল মনু সিকদার বাজার।
দক্ষিণ ধুরুং ইউনিয়ন

দক্ষিণ ধুরুং বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
দক্ষিণ ধুরুং ইউনিয়নের আয়তন ২৪৯৮ একর (১০.১১ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ ধুরুং ইউনিয়নের লোকসংখ্যা ৩০,২৮৮ জন। এর মধ্যে পুরুষ ১৫,৪০৬ জন এবং মহিলা ১৪,৮৮২ জন।
কুতুবদিয়া উপজেলার উত্তরাংশে দক্ষিণ ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে উত্তর ধুরুং ইউনিয়ন, পূর্বে লেমশীখালী ইউনিয়ন, দক্ষিণে লেমশীখালী ইউনিয়ন ও কৈয়ারবিল ইউনিয়ন এবং পশ্চিমে বঙ্গোপসাগর অবস্থিত।
এককালের খরস্রোতা অর্থাৎ ধুরুং নামের প্রাক্কালে ধুরুং নামকরণ করা হয়। পরবর্তীতে এটা উত্তর ধুরুং ও দক্ষিণ ধুরুং নামে দুইটি আলাদা ইউনিয়ন গঠন করা হয়।
দক্ষিণ ধুরুং ইউনিয়ন কুতুবদিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
দক্ষিণ ধুরুং ইউনিয়নের সাক্ষরতার হার ২৭.৩৭%। এ ইউনিয়নে ১টি টেকনিক্যাল এন্ড বিএম কলেজ, ১টি স্কুল এন্ড কলেজ, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
দক্ষিণ ধুরুং ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
দক্ষিণ ধুরুং ইউনিয়নের পশ্চিম দিকে রয়েছে বঙ্গোপসাগর।
দক্ষিণ ধুরুং ইউনিয়নের প্রধান হাট/বাজার হল ধুরুং বাজার।